# Gambia

| Islamiko a Republika ti Gambia Republika ti Gambia |
| --- |
|
Wagayway

Eskudo

 |
| **Napili a pagsasao:**"Progress, Peace, Prosperity" |
| **Nailian a kanta:** "For The Gambia Our Homeland" Duration: 1 minute and 20 seconds.1:20 |
|  |
| Kapitolio | Banjul ﻿ / ﻿ |
| Kadakkelan a siudad | Serekunda |
| Opisial a sasao | Ingles |
| Dagiti Nailian a Pagsasao | * Mandinka
* Fula
* Wolof
* Serer
* Jola
 |
| Grupgrupo ti etniko (2003) | * 42% Mandinka
* 18% Fula
* 16% Wolof / Serer
* 10% Jola
* 9% Serahuli
* 4% dagiti dadduma nga Aprikano
* 1% saan nga Aprikano
 |
| Nagan dagiti umili | Gambiano |
| Gobierno | Unitario a presidensial a republika |
|  |
| • Presidente  | Adama Barrow |
| • Bise Presidente  | Isatou Touray |
|  |
| Lehislatura | Nailian nga Asemblia |
| Wayawaya |
|  |
| • manipud iti Nagkaykaysa a Pagarian  | 18 Pebrero 1965 |
|  |
| Kalawa |
| • Dagup | 10,689 km2 (4,127 sq mi) (Maika-164) |
| • Danum (%) | 11.5 |
| Populasion |
| • Senso idi 2013 | 1,882,450 |
| • Densidad | 176.1/km2 (456.1/sq mi) (Maika-74) |
| GDP (PPP) | Karkulo idi 2016 |
| • Dagup | $3.387-bilion |
| • Tunggal maysa a tao | $1,664 |
| GDP (nominal) | Karkulo idi 2016 |
| • Dagup | $886-riwriw |
| • Tunggal maysa a tao | $435 |
| Gini (1998) | 50.2 nangato |
| HDI (2013) |  0.441 ababa · Maika-172 |
| Kuarta | Dalasi (GMD) |
| Sona ti oras | UTC+0 (GMT) |
|  | saan a mapalpaliiw |
| Pagmanehuan | kanawan |
| Kodigo ti panagtawag | +220 |
| Kodigo ti ISO 3166 | GM |
| TLD ti internet | .gm |

**Ti Gambia** (/ˈɡæmbi.ə/ (dengngen)), opisial nga **Islamiko a Republika ti Gambia** wenno **Republika ti Gambia**, ket ti pagilian idiay Laud nga Aprika nga intero a napalikmutan babaen ti Senegal malaksid ti igid ti baybayna iti Taaw Atlantiko iti akinlaud a patinggana. Daytoy ti kabassitan a pagilian iti nangruna a daga ti Aprika.

Mabirukan ti Gambia iti dua bangir ti Karayan Gambia, ti nakainaganan ti pagilian, nga agyus babaen ti tengnga ti Gambia ken agayus idiay Taaw Atlantiko. Ti kalawana ket 10,689 kuadrado kilometro (4,127 sq mi) ken addaan iti populasion iti 1,882,450 manipud iti senso idi Abril 2013 (probisional). Ti Banjul ket isu ti kapitoliona, ken dagiti kadakkelan a siudad ket ti Serekunda ken Brikama.

Makibinningay ti Gambia kadagiti historikal a taudanna kadagiti dadduma nga adu a pagilian iti Laud nga Aprika iti panagtagilako ti aadipen, ken isu idi ti kangrunaan a gapu iti pannakaikabil ken pannakaibati ti kolonia idiay Karayan Gambia, ken immuna daytoy nga inaramid babaen dagiti Portuges, idi las-ud ti panawen nga ammo idi a kas ti *A Gâmbia*. Kalpasanna, idi 25 Mayo 1765, Ti Gambia ket inaramid idi a kas parte ti Imperio a Britaniko idi pormal a nagtakem ti gobierno, ken nangbangon iti Probinsia ti Senegambia. Idi 1965, Nakagun-od ti Gambia iti wayawaya babaen ti panangidaulo ni Dawda Jawara, ken nagturay isuna aginggana idi nagturay ni Yahya Jammeh iti kudeta idi 1994.

Ni Adama Barrow ket nagbalin a ti maikatlo a presidente ti Gambia idi Enero 2017, kalpasan ti panangatiwna ken ni Jammeh iti panagbubutos idi Disiembre 2016. Kinaunaan a saan nga inawat ni Jammeh dagiti resulta, a naggappuan ti didigra ti batay-linteg ken ti pannakibiang ti militar babaen ti Komunidad ti Ekonomia dagiti Estado ti Laud nga Aprika, ken nagresultaan ti panageksilona.

Ti ekonomia ti Gambia ket kaaduan iti panagtalon, panagkalap, ken naipangpangruna iti turismo. Idi 2008, agarup a pagkatlo ti populasion ket agbibiagda iti baba ti linia ti kapanglaw iti sangalubongan iti US$1.25 iti tunggal maysa nga aldaw.

## Dagiti nagibasaran

## Dagiti akinruar a silpo

 Dagiti midia a mainaig iti Gambia iti Wikimedia Commons